Markt Schwaben

Markt Schwaben (en bavaro Moark Schwobm) ye una ciudat de Bavera, Alemanya. Ye situada bels 23 km a l'este de Múnich en o districto d'Ebersberg. As comunidaz vicíns son Anzing, Forstinning, Pliening, Poing, Finsing, Ottenhofen y Pastetten.

 Etimolochía 
O nombre de Markt Schwaben promana d'un lugarrón d'a tribu alemanica d'os sueus. Wolf-Armin Freiherr von Reitzenstein Lexikon bayerischer Ortsnamen, Beck Verlag, 2006, ISBN 978-3-406-55206-9, p.163

 Cheografía 
Markt Schwaben ye situau en o Alpenvorland a lo norte d'a selva de Ebersberg (en alemán "Ebersberger Forstes"). A galocha "Hennigbach" (que antis estió clamata "Honigbach") trascruza lo lugar. Ista galocha desemboca a la suya vegada en o "Gigginger Bach" a lo suduest de Markt Schwaben. Per o termin municipal tamién pasa lo rio Sempt a on i hai bels molins y piscifactorias.
O puesto mas alto ye lo pueyo Wittelsbacher con 539 m d'altaria.

 Historia 
Markt Schwaben amaneixe en a historia escrita cuan en o 1115 o caballero Ulrich von Moosach regala un molín clamau "Mühle bei Suaben" a lo suyo tío Rupert I., abad d'o monesterio de Ebersberg. Ixe molín esiste encara con o nombre de "Kressiermühle". 

Mientres que la Edat Meya Markt Schwaben perteneixeba a lo conte de Wittelsbacher.

O 5 de mayo de 1749, i habió un gran incendio que arranó con meya plaza d'o mercau destruyindo 33 casas y dos graners.

Dimpués d'a Segunda Guerra Mundial muitos alemans que viviban en a zona oriental (territorios que actualment fer parti de Polonia) s'asentoron en Markt Schwaben. Muitas nombres de carreras como  Königsberger, Neusatzer u Ödenburger Straße lo remeran.

En as anyadas 1960s i habió en Markt Schwaben un boom immobiliario a la calor de Múnich. En 1990 s'acabó la connexión d'a Autobahn con Múnich.

 Alcaldes 
Lista d'alcaldes democraticos dende 1945:
+LechislaturaNombrePartiu politico1945–1948Anton HaasCSU1948–1960Albert JellSPD1960–1972Balthasar StroblCSU, BHE1972–1990Wilhelm HallerFW, CSU1990–2002Richard HuberCSU2002–2011Bernhard WinterSPD2011-hueGeorg HohmannSPD

 Puestos d'intrés 
 Kirche St. Margaret.
 Mariahilf-Kapelle.
 Antigo castiello (autual Casa d'a Villa) (Schloss Schwaben).

 Fiestas 
 Weiherspiele, teatro en lo laco en l'estiu.

 Ciudaz achirmanadas 
 Ostra (Italia).

 Referencias 

Categoría:Localidaz de Bavera